






















A. ŽENKLINIMAS 



INFORMACIJA ANT IŠORINĖS PAKUOTĖS 

KARTONO DĖŽUTĖ


1.	VAISTINIO PREPARATO PAVADINIMAS 

Aknet Duo 10 mg/50 mg/g gelis
klindamicinas/bevandenis benzoilo peroksidas


2.	VEIKLIOJI MEDŽIAGA IR JOS KIEKIS 

1 g gelio yra 10 mg klindamicino (klindamicino fosfato pavidalu) ir 50 mg bevandenio benzoilo peroksido (benzoilo peroksido su vandeniu pavidalu).


3.	PAGALBINIŲ MEDŽIAGŲ SĄRAŠAS 

Pagalbinės medžiagos: karbomerai, dimetikonas, dinatrio laurilo sulfosukcinatas, dinatrio edetatas, glicerolis, koloidinis hidratuotas silicio dioksidas, poloksameras 182, išgrynintas vanduo, natrio hidroksidas.


4.	FARMACINĖ FORMA IR KIEKIS PAKUOTĖJE 

Gelis
30 g 


5.	VARTOJIMO METODAS IR BŪDAS

Vartoti ant odos.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE 

Laikyti vaikams nepastebimoje ir nepasiekiamoje vietoje. 


7.	KITAS SPECIALUS ĮSPĖJIMAS (JEI REIKIA) 


8.	TINKAMUMO LAIKAS 

Tinka iki {mm/MMMM} 


9.	SPECIALIOS LAIKYMO SĄLYGOS 

Laikymo sąlygos: Vaistininkui. Laikyti šaldytuve (2 C – 8 C). 
Pacientui. Laikyti ne aukštesnėje kaip 25 C temperatūroje. Išmesti praėjus 2 mėnesiams.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETUS IMPORTUOTOJAS  

UAB Niromed


12.	LYGIAGRETAUS IMPORTO LEIDIMO NUMERIS (-IAI)
LT/L/23/1838/001

13.	SERIJOS NUMERIS 

Serija {numeris}


14.	PARDAVIMO (IŠDAVIMO) TVARKA 

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU 

aknet duo 10 mg/50 mg/g


17.	UNIKALUS IDENTIFIKATORIUS – 2D BRŪKŠNINIS KODAS 

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS 

PC {numeris}
SN {numeris}
NN {numeris}

Gamintojas: Jadran Galenski laboratorij dd, Svilno 20, 51000 Rijeka, Kroatija.

Perpakavo: LABOR Przedsiębiorstwo Farmaceutyczno-Chemiczne sp. z o.o., Ul. Długosza 49, 51-162 Wrocław, Lenkija arba UAB „Entafarma“, Klonėnų vs. 1, LT-19156 Širvintų r. sav., Lietuva.
Perpakavimo serija
Lygiagrečiai importuojamas vaistinis preparatas nuo referencinio vaistinio preparato skiriasi laikymo sąlygomis: referencino vaisto – papildomai negalima užšaldyti; tinkamumo laiku: lygiagretaus – 2 metai, referencinio – 18 mėnesių.
































B. PAKUOTĖS LAPELIS

Pakuotės lapelis: informacija pacientui

Aknet Duo 10 mg/50 mg/g gelis
klindamicinas / bevandenis benzoilo peroksidas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?
1.	Kas yra Aknet Duo ir kam jis vartojamas
2.	Kas žinotina prieš vartojant Aknet Duo
3.	Kaip vartoti Aknet Duo
4.	Galimas šalutinis poveikis
5.	Kaip laikyti Aknet Duo 
6.	Pakuotės turinys ir kita informacija


1.	Kas yra Aknet Duo ir kam jis vartojamas

Aknet Duo gelyje yra du vaistiniai preparatai: klindamicinas ir benzoilo peroksidas.
Aknet Duo priklauso vaistų grupei, kurie vartojami paprastiesiems spuogams gydyti. 

Aknet Duo gelis skiriamas lengvai ar vidutinio sunkumo paprastųjų spuogų formai gydyti.
· Klindamicinas yra antibiotikas, stabdantis spuogų susidarymą skatinančių bakterijų dauginimąsi.
· Benzoilo peroksidas mažina baltuosius ir juoduosius spuogus (komedonus). Jis taip pat naikina spuogų susidarymą skatinančias bakterijas bei mažina odos riebaluotumą.

Aknet Duo gelyje vartojamos kartu šios medžiagos:
	naikina bakterijas, kurios sukelia spuogus,
	gydo esamus inkštirus juodomis viršūnėlėmis, spuogus baltomis viršūnėlėmis ir dėmeles,
	mažina raudonų, uždegiminių spuogų dėmelių skaičių.

Aknet Duo gelis skirtas vartoti suaugusiesiems ir dvylikos metų ar vyresniems paaugliams.


2.	Kas žinotina prieš vartojant Aknet Duo

Aknet Duo vartoti draudžiama:
jeigu yra alergija klindamicinui, linkomicinui, benzoilo peroksidui arba bet kuriai pagalbinei šio vaisto medžiagai (jos išvardytos 6 skyriuje).

Nevartokite Aknet Duo gelio, jeigu Jums tinka kuri nors iš aukščiau nurodytų aplinkybių. Jeigu abejojate, prieš pradėdami vartoti Aknet Duo gelį, pasitarkite su gydytoju arba vaistininku.

Įspėjimai ir atsargumo priemonės

Pasitarkite su gydytoju arba vaistininku, prieš pradėdami vartoti Aknet Duo gelį.

· Aknet Duo gelį vartokite tik ant odos. Gelio negalima tepti aplink akis, lūpas, burną arba į nosies vidų.
· Aknet Duo gelio netepkite ant sudirgusios odos sričių. Pavyzdžiui, ten, kur yra įpjovimų, įdrėskimų, nudegimas saulėje arba pažeista oda.


→Jeigu Aknet Duo gelio atsitiktinai pateko į akis, burną, ant lūpų arba į nosies vidų, plaukite dideliu kiekiu vandens.

· Netepkite pernelyg daug Aknet Duo gelio ant jautrių odos vietų.
· Daugumai pacientų pirmosiomis keliomis gydymo savaitėmis pasireiškia nedidelis odos paraudimas ir lupimasis. Jeigu pasireiškia odos dirginimas, gali prireikti poras neužkemšančio drėkinamojo kremo, rečiau vartoti Aknet Duo gelį arba trumpam nutraukti šio gelio vartojimą, kol išnyksta odos reakcija, o tada atnaujinti gydymą.
· Jeigu pasireiškia sunkus odos dirginimas (sunkus paraudimas, sausmė, niežulys, dilginimo arba deginimo pojūtis) ir būklė negerėja, nutraukite gydymą ir kreipkitės į gydytoją.
· Stenkitės, kad Aknet Duo gelio nepatektų ant spalvotų audinių, įskaitant drabužius, rankšluosčius, patalynę, baldus ar kiliminę dangą. Aknet Duo gelis gali blukinti šiuos audinius.
· Aknet Duo gelis gali balinti plaukus.
· Aknet Duo gelis gali didinti odos jautrumą žalingam saulės poveikiui. Venkite naudotis soliariumu / lempomis ir iki minimumo sumažinkite laiką, kurį praleidžiate saulėje. Vartodami Aknet Duo gelį, turite naudoti apsaugos nuo saulės priemones ir dėvėti apsauginius rūbus.

Pasitarkite su gydytoju arba vaistininku, prieš pradėdami vartoti Aknet Duo gelį, jeigu:
· kada nors anksčiau buvo pasireiškusios tokios problemos: regioninis enteritas, opinis kolitas arba su antibiotikais susijęs kolitas.
· Jeigu pasireiškia pilvo diegliai arba viduriavimas ir būklė negerėja arba yra sunki, nutraukite Aknet Duo gelio vartojimą ir nedelsdami kreipkitės į gydytoją. Antibiotikų vartojimas gali sukelti būklę, dėl kurios pasireiškia sunkus viduriavimas ir pilvo diegliai. Visgi tokio poveikio tikimybė vartojant ant odos tepamus antibiotikus yra menka.
· Jeigu neseniai vartojote kitų vaistų, kurių sudėtyje yra klindamicino arba eritromicino, yra didesnė tikimybė, kad Aknet Duo gelio poveikis bus nepakankamas.


→Jeigu neseniai vartojote kokių nors kitų vaistų, kurių sudėtyje yra klindamicino arba eritromicino, apie tai pasakykite savo gydytojui arba vaistininkui.

Vaikams
Šio vaisto negalima vartoti jaunesniems kaip 12 metų vaikams. Nežinoma, ar vaistas jiems veiksmingas ir jiems saugu šį vaistą vartoti.

Kiti vaistai ir Aknet Duo
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Pasakykite gydytojui arba vaistininkui, jeigu vartojate bet kurį iš išvardytų vaistų:
kuriuos nors kitus vaistus spuogams gydyti, pavyzdžiui, ant odos tepamus antibiotikus;
gydomuosius ar abrazyvinius muilus ir valymo priemones;
stipriai sausinančius muilus arba kosmetikos priemones;
priemones, kurių sudėtyje yra didelis alkoholio kiekis, arba sutraukiančias priemones.
Taip elgtis reikia dėl to, kad šias priemones vartojant kartu su Aknet Duo geliu, ilgainiui gali pasireikšti odos dirginimas.

Aknet Duo gelis gali mažinti kai kurių kitų kartu vartojamų vaistų spuogams gydyti veiksmingumą. Tokie vaistai yra:

· Kai kurie ant odos tepami vaistai spuogams gydyti, kurių sudėtyje yra tretinoino, izotretinoino arba tazaroteno.

Jeigu vartojate ir kurį nors iš šių vaistų, pasakykite gydytojui arba vaistininkui. Gali tekti vartoti šiuos vaistus skirtingu paros laiku (pvz., vieną tepti ryte, o kitą – vakare). 

→ Aknet Duo gelį vartojant kartu su kitais vaistais spuogams gydyti, gali padidėti odos dirginimo rizika.

→Jeigu pasireiškia stiprus odos dirginimas (stiprus paraudimas, sausmė, niežulys, dilginimo arba deginimo pojūtis), nutraukite gydymą ir kreipkitės į savo gydytoją.

· Aknet Duo gelio negalima vartoti kartu su kitais vaistais, kurių sudėtyje yra eritromicino.

· Aknet Duo gelį tepant kartu su tokiais vaistais kaip dapsonas ar sulfacetamidas, gali atsirasti laikinas odos arba veido plaukų spalvos pokytis (geltona ar oranžinė spalva). Toks poveikis yra trumpalaikis.

· Vienas iš Aknet Duo gelio sudėtyje esančių vaistų gali daryti įtaką kai kurių bendrųjų anestetikų (vadinamųjų nervo ir raumens jungties blokatorių) poveikiui.

→Jeigu planuojama atlikti chirurginę operaciją, pasakykite savo gydytojui arba vaistininkui.

Jeigu abejojate, ar yra tokių aplinkybių, prieš vartodami Aknet Duo gelį, pasitarkite su savo gydytoju arba vaistininku.

Nėštumas, žindymo laikotarpis ir vaisingumas
Yra tik ribota informacija apie Aknet Duo gelio saugumą moterims nėštumo metu.

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą pasitarkite su gydytoju arba vaistininku.

Jūsų gydytojas įvertins Aknet Duo gelio vartojimo nėštumo metu naudą Jums ir riziką Jūsų vaisiui.

Nežinoma, ar Aknet Duo gelio sudėtyje esančios medžiagos išsiskiria į motinos pieną. Vienas iš Aknet Duo gelio sudėtyje esančių vaistų yra klindamicinas. Per burną vartojamas arba leidžiamas klindamicinas išsiskiria į motinos pieną. 

Jeigu žindote kūdikį, pasitarkite su gydytoju, prieš pradėdama vartoti Aknet Duo gelį.

Jeigu žindote kūdikį, Aknet Duo gelio negalima tepti ant krūtų srities odos.


3.	Kaip vartoti •	Aknet Duo

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką. 

· Aknet Duo gelį vartokite vieną kartą per parą vakare.
· Gali prireikti Aknet Duo gelį vartoti 2‑5 savaites, kol pasireikš poveikis.
· Nevartokite Aknet Duo gelio ilgiau kaip 12 savaičių be pertraukos. Kiek laiko Jums teks gydytis, pasakys gydytojas.

Kaip vartoti •	Aknet Duo gelį
1. 	Kruopščiai nuvalykite nuo veido bet kokią kosmetiką.
2. 	Pažeistas odos vietas kruopščiai nuplaukite, nuskalaukite šiltu vandeniu ir švelniai tapšnodami nusausinkite.
3.	Pirštų galiukais plonu sluoksniu užtepkite gelio ant visos pažeistos odos srities.
4.	Ploną gelio sluoksnį užtepkite ant visų odos vietų, kuriose yra spuogų, ne tik ant atskirų dėmių. Jeigu gelį sunku įtrinti į odą, reiškia, kad jo vartojate per daug.
· Kad galėtumėte orientuotis – ant vieno piršto galiuko esančio gelio (tai gelio kiekis, kuris išspaustas iš tūbelės padengia Jūsų pirštą nuo jo galiuko iki pirmojo sąnario) užtenka veidui,
· gelio kiekio, esančio ant pustrečio piršto galiukų, – veidui ir nugarai padengti.
5. 	Jeigu pasireiškia pernelyg didelis odos sausumas arba lupimasis, galite vartoti porų neužkemšantį drėkinamąjį kremą, Aknet Duo gelį tepti rečiau arba trumpam nutraukti gydymą, kad oda priprastų prie gydymo. Jeigu tepamas ne kiekvieną dieną, vaisto poveikis gali būti nepakankamas.
6.	Pavartoję gelio, nusiplaukite rankas.
7. 	Kai gelis nudžius, galite naudoti neriebią kosmetiką.

Visada vartokite šį vaistą tiksliai kaip aprašyta šiame lapelyje arba kaip nurodė Jūsų gydytojas arba vaistininkas. Jeigu abejojate, kreipkitės į gydytoją arba vaistininką.

Ką daryti pavartojus per didelę Aknet Duo dozę
· Stenkitės neužtepti per daug gelio. Užtepus per daug gelio arba jį tepant per dažnai, spuogai neišnyks greičiau, bet gali pasireikšti odos dirginimas. Jeigu pasireiškia odos dirginimas, gelį tepkite rečiau arba kelioms dienoms nutraukite jo vartojimą, o vėliau vėl vartokite.
Jeigu atsitiktinai nurijote Aknet Duo gelio
· Jeigu atsitiktinai nurijote gelio, kreipkitės į gydytoją. Gali pasireikšti simptomai, panašūs į tuos, kurių atsiranda, vartojant antibiotikus per burną (skrandžio veiklos sutrikimas).

Pamiršus pavartoti Aknet Duo 
· Negalima vartoti dvigubos dozės norint kompensuoti praleistą dozę. 
· Kitą dozę tepkite įprastu laiku.

Nenutraukite Aknet Duo gelio vartojimo, kol nenurodė gydytojas
Nepasitarę su gydytoju, nevartokite gelio be pertraukų ilgiau kaip 12 savaičių. Aknet Duo gelį vartokite tiek laiko, kiek rekomendavo Jūsų gydytojas.

Nenutraukite vaisto vartojimo, kol nenurodė gydytojas. Svarbu, kad gelį vartotumėte visą gydytojo paskirtą laiką. Per anksti nutraukus gydymą, spuogai gali atsinaujinti.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms. 

Nustokite vartoti Aknet Duo ir nedelsdami kreipkitės į gydytoją, jeigu pasireiškė kuris nors iš toliau išvardytų sunkių šalutinių poveikių. Jums gali prireikti neatidėliotino gydymo, jeigu:
· atsirado alerginės reakcijos požymių (pvz., veido, akių, lūpų ar liežuvio patinimas, dilgėlinis bėrimas arba apsunkintas kvėpavimas, staigus sąmonės netekimas);
· stiprus ar ilgai trunkantis viduriavimas arba pilvo diegliai;
· sunkus deginimo pojūtis, odos lupimasis ar niežėjimas.

Kitas galimas šalutinis poveikis
Jeigu pastebėjote kurį nors nurodytą šalutinį poveikį, stenkitės tepti Aknet Duo gelį rečiau arba nutraukite jo vartojimą vienai arba dviem parom, o tada vėl atnaujinkite vartojimą.

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
Vartojimo vietoje
· Paraudimas, odos lupimasis, sausumas.

Toks poveikis dažniausiai būna lengvas.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· Galvos skausmas.

Vartojimo vietoje
· Deginimas, skausmas, jautrumas saulės šviesai.

Nedažni šalutinio poveikioreiškiniai (gali pasireikšti rečiau kaip 1 iš 100 asmenų):
· Dilgčiojimas (parestezija), spuogų formos pablogėjimas, raudona niežtinti oda, išbėrimas (dermatitas, eritematozinis išbėrimas).

Kitas šalutinis poveikis 
Kitas šalutinis poveikis, kurio dažnio negalima nustatyti pagal turimus duomenis, yra:

· Alerginės reakcijos;
· Žarnų uždegimas, viduriavimas, įskaitant viduriavimą kraujingomis išmatomis, pilvo skausmas.

Vartojimo vietoje
· Odos reakcijos, odos spalvos pokyčiai.
· Iškilusis niežtintysis uždegimas (dilgėlinė).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Sveikatos priežiūros ar farmacijos specialisto pranešimo apie įtariamą nepageidaujamą reakciją formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Aknet Duo

Šį vaistą laikykite vaikams nepastebimoje ir nepasiekiamoje vietoje.

Vaistininkui. Laikyti šaldytuve (2 C – 8 C).

Pacientui. Po to, kai vaistinėje įsigijote Aknet Duo, laikykite jį ne aukštesnėje kaip 25 °C temperatūroje ir išmeskite, praėjus 2 mėnesiams.


Ant dėžutės ir tūbelės po „Tinka iki / EXP“ nurodytam tinkamumo laikui pasibaigus, šio vaisto vartoti negalima. Vaistas tinka vartoti iki paskutinės nurodyto mėnesio dienos. 

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


5. Pakuotės turinys ir kita informacija

Aknet Duo sudėtis
Veikliosios medžiagos yra klindamicinas (klindamicino fosfato pavidalu) ir bevandenis benzoilo peroksidas (benzoilo peroksido su vandeniu pavidalu). 1 g gelio yra klindamicino fosfato, atitinkančio 1 % m/m (10 mg/g) klindamicino ir benzoilo peroksido su vandeniu, atitinkančio 5 % m/m (50 mg/g) bevandenio benzoilo peroksido.
Pagalbinės medžiagos yra karbomerai, dimetikonas, dinatrio laurilo sulfosukcinatas, dinatrio edetatas, glicerolis, koloidinis hidratuotas silicio dioksidas, poloksameras 182, išgrynintas vanduo ir natrio hidroksidas.

Aknet Duo išvaizda ir kiekis pakuotėje
· Aknet Duo gelis tiekiamas tūbelėmis po 30 g gelio. 
· Gelis yra baltos ar gelsvos spalvos.
· Kiekvienoje kartono dėžutėje yra viena tūbelė Aknet Duo gelio.


Registruotojas eksportuojančioje valstybėje ir gamintojas
[bookmark: _GoBack]Jadran Galenski laboratorij dd, 
Svilno 20, 
51000 Rijeka, 
Kroatija

Lygiagretus importuotojas 
UAB Niromed
Žirmūnų g. 139A
LT‑09120 Vilnius
Lietuva

Perpakavo
LABOR Przedsiębiorstwo Farmaceutyczno-Chemiczne sp. z o.o.
Ul. Długosza 49,
51-162 Wrocław,
Lenkija

arba

UAB „Entafarma“
Klonėnų vs. 1,
LT-19156 Širvintų r. sav.
Lietuva


Šis pakuotės lapelis paskutinį kartą peržiūrėtas 2023-03-01.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

Lygiagrečiai importuojamas vaistinis preparatas nuo referencinio vaistinio preparato skiriasi laikymo sąlygomis: referencino vaisto – papildomai negalima užšaldyti; tinkamumo laiku: lygiagretaus – 2 metai, referencinio – 18 mėnesių.

